
Az alternatív és augmentatív kommunikáció alkalmazási lehetőségei afáziás személyeknél

A dolgozat témája az alternatív és augmentatív kommunikáció alkalmazási lehetőségei az afáziaterápiában. Az afázia mint nyelvi akadályozottság esetében kézenfekvőnek tűnik a beszéd más csatornákkal való helyettesítése. Erre ad eszköztárat az alternatív és augmentatív kommunikáció (AAK). Az afázia és AAK általános jellemzői után a nemzetközi szakirodalom alapján az aktuális kutatási eredmények kerülnek bemutatásra. Ezt követi a német és magyar logopédusok által kitöltött kérdőíves kutatás eredményeinek összehasonlító elemzése. A szakirodalom és a kutatás alapján elmondható, hogy az AAK-nak fontos szerepe lehet az afáziaterápiában, melyet további kutatások és szakmai ismeretterjesztés mozdíthat előre.



